نجم آفندی

نجم آفندی اردو کے نامور مرثیہ گو شاعر تھے۔ وہ اردو شاعری کے جدید اصناف شاعری میں نئے تجربوں کے لیے بھی شہرت رکھتے تھے۔

نام اور خاندان 
نجم آفندی کا اصل نام میرزا تجمل حسین تھا۔ وہ 1893ء میں آگرہ کے ایک گھرانے میں پیدا ہوئے تھے۔ ان کے والد مرزا عاشق حسین بزم آفندی،  دادا      مرزا عباس علی ملیح،  پردادا مرزا نجف علی بلیغ اور پردادا کے بھائی مرزا جعفر علی فصیح، سب شاعر تھے۔ مرزا جعفر علی فصیح کو حاجیوں کی خدمت کرنے پر سلطنت عثمانیہ کی جانب سے آفندی کا خطاب ملا اور یہی اس خاندان کے ناموں کا حصہ بن گیا تھا۔

کلام کی قدر دانی 
خاندانی احوال کے زیر اثر نجم کم عمری سے شاعری کرنے لگے۔ انہوں نے اپنی مشہور نظم در یتیم لکھنؤ میں سنائی تھی۔ اس نظم پر بولی لگائی گئی تھی اور سب سے زیادہ بولی لگانے والے راجا راولپنڈی نے اسے 5,600 روپیوں میں خریدا تھا (جو 1910ء میں ایک چونکانے والی قیمت تھی)۔ رقم کی وصولی کے بعد نجم نے اسے یتیم خانے کے حوالے کر دیا تھا۔

نئے اور ابھرتے ہوئے اصناف سخن کے تجربے 
ترقی پسند تحریک کے وجود میں آنے سے پہلے ہی نجم "کسان"، "مزدور کی آواز"، "ہماری عید" جیسے موضوعات کو اپنے شاعرانہ کلام کا حصہ بنا چکے تھے۔

مرثیہ نگاری کے لیے خود کو وقف کرنا 
نجم اپنی زندگی کے بعد کے ایام میں خالصتًا مذہبی شاعری اور مرثیہ نگاری کے لیے خود کو وقف کر دیا تھا۔

مجموعہ کلام 
نجم نے کئی مرثیے، نوحے، قصائد اور رباعیات لکھے تھے، جنہیں بعد میں کلیات کائنات نجم کے نام سے دو جلدوں میں شائع کیا گیا تھا۔

نمونہ کلام 
شاعر ہوں جن کا نجم وہ ہیں وجہ کائنات
ممکن ہے تا ابد میرا نام و نشان رہے۔

ہجرت اور انتقال 
اپریل 1971ء میں نجم آفندی بھارت سے ہجرت کرکے پاکستان آ گئے۔ وہ کراچی میں بس گئے۔ تاہم 21 دسمبر 1975ء کو کراچی ہی میں ان کا انتقال ہو گیا۔ وہ سخی حسن کے قبرستان میں سپرد خاک ہوئے۔

حوالہ جات 

1893ء کی پیدائشیں
19 ستمبر کی پیدائشیں
1975ء کی وفیات
21 دسمبر کی وفیات
آگرہ کی شخصیات
اتر پردیش کے شعرا
اردو شعرا
اردو مرثیہ نگار
بیسویں صدی کے بھارتی شعرا
بیسویں صدی کے بھارتی مرد مصنفین
بیسویں صدی کے مرد مصنفین
بھارتی مرد شعرا
بھارتی مسلم شخصیات
پاکستانی اردو شعرا
پاکستانی مسلم شخصیات
حیدرآباد، بھارت کی شخصیات
مہاجر شخصیات
بھارتی اردو شعرا
بیسویں ویں صدی کے ہندوستانی مسلمان